29/03/2022 | Administración LocalMunicipal
Camariñas
Bolsa de funcionario interino para cubrir ausencia de arquitecta municipal

ANUNCIO Convócanse probas selectivas, mediante concurso-oposición, para a formación dunha bolsa de emprego para a provisión, mediante concurso-oposición, dun funcionario/a interino/a, para a praza de arquitecto/a do Concello de Camariñas para futuros nomeamentos, cuxas bases foron aprobadas por Decreto da Alcaldía de data 24 de marzo de 2022, as cales se transcriben a continuación: “BASES PARA A FORMACIÓN DUNHA BOLSA DE EMPREGO PARA A PROVISIÓN, MEDIANTE CONCURSO-OPOSICIÓN DUN FUNCIONARIO/A INTERINO/A, PARA A PRAZA DE ARQUITECTO/A DO CONCELLO DE CAMARIÑAS PARA FUTUROS NOMEAMENTOS. EXPTE TEDEC: 2022/E001/000001 Primeira.–Obxecto. É obxecto das presentes bases é regular o proceso de selección de un/ha arquitecto/a, como funcionario/a interina/a, creándose unha bolsa de traballo da que formará parte aqueles/as aspirantes que fosen seleccionados, co fin de cubrir futuras necesidades en calquera das circunstancias previstas no artigo 10.1 do TREBEP. A selección de arquitecto/a será para o desenvolvemento das funcións e tarefas específicas da especialidade profesional correspondente, pertencente o Grupo A, Subgrupo: A1, nivel 26. A xornada de traballo é a tempo completo, namentres dure a circunstancia para a cal foi seleccionado. A bolsa de emprego non xerará por si mesma dereito algún fronte ao Concello e, por tanto, non producirá relación xurídica algunha co mesmo. Só ten o efecto de poder ser chamado polo Concello segundo a orde obtida na bolsa de emprego, en caso de necesidade. Esta bolsa de emprego terá unha validez de tres anos, contados a partir do día seguinte ao da súa publicación no Boletín Oficial da Provincia. Segunda.–Requisitos dos/as aspirantes. Para tomar parte nas probas selectivas, as persoas aspirantes deberán reunir os seguintes requisitos, referidos todos e cada un á data en que remate o prazo de presentación de solicitudes. a) Ter a nacionalidade española, sen prexuízo do disposto no artigo 57 do Real Decreto Lexislativo 5/2015 polo que se aproba o TREBEP. Nos casos que as persoas estranxeiras cuxa nacionalidade non estea comprendida entre os Estados membros da UE, será de aplicación o establecido na L. O 4/2000, do 11 de xaneiro. b) Ter cumpridos dezaseis anos de idade e non exceder a idade máxima de xubilación forzosa. c) Estar en posesión do título de Arquitecto superior ou, do título que habilite para o exercicio desta profesión regulada, segundo establecen as directivas comunitarias. No caso de titulacións obtidas no estranxeiro deberase estar en posesión da credencial que acredite a súa homologación. d) Posuír a capacidade funcional para o desempeño das tarefas habituais da praza á que se aspira. A condición de discapacitado/a e a súa compatibilidade acreditarase pola correspondente certificación. Os aspirantes con minusvalía farán constar na súa instancia se precisan adaptación para as probas. e) Non ter sido separado, mediante un expediente disciplinario, do servizo ao Estado, ás Comunidades Autónomas ou ás entidades locais, nin estar inhabilitado para o exercicio das funcións públicas. Idéntica situación será esixida aos nacionais dos demais estados membros da Unión Europea no seu caso. Terceira.–Funcións do posto. As funcións do posto son as que a continuación se detallan: – Realización de funcións técnicas para as que o habilite o título profesional requirido para o posto. – Redacción de proxectos das obras municipais que se lle encarguen dentro da súa competencia. – Emisión de informes para licenzas de obra, comunicacións previas e actividades. – Funcións administrativas de proposta, inspección, control, planificación, execución, preparación, normativa e outras semellantes. – Control, seguimento e impulso dos expedientes da unidade, así como elaboración do informe técnico que se precise. – Tramitar expedientes e procesos administrativos, formulación de dilixencias, actas, providencias, comparecencias e oficios de mero trámite, formulación de requirimentos, citacións, notificacións e comunicacións; e extensión das oportunas dilixencias e actos administrativos de análoga natureza. – Inspección e seguimento dos servizos concesionados ou contratados a empresas no ámbito da súa competencia. – Elaboración de documentos de planificación e proxectos de urbanización. – Labores de inspección, asesoramento e control en obra pública. – Dirección de obras municipais. – Informar, atender e despachar co público (sexa por vía telefónica, atención presencial ou calquera outro) en relación coas materias do seu ámbito competencial. – Levar a cabo as xestións necesarias para resolver as cuestións que se lle prantexen ou encarguen no seu ámbito competencial, empregando o medio procedente e mais áxil en cada caso. – Calquera outra, relacionada co posto de traballo, que lle encomende o superior xerárquico. Cuarta.–Presentación de instancias.1.–As solicitudes presentaranse en modelo oficial que se achega como anexo ás bases, dirixidas á Alcaldía, presentaranse no Rexistro Xeral das oficina municipais en horario de oficina ou no Rexistro telemático (sede electrónica), durante o prazo de 10 días naturais, contados a partir do seguinte ao da publicación do anuncio da convocatoria no Boletín Oficial da Provincia, esta se anunciará a título meramente informativo na sede electrónica do Concello de Camariñas (sinalándose a data de publicación no Boletín Oficial da Provincia). Ademais as instancias tamén se poderán presentar na forma que determina o artigo 16.4 da Lei 39/2015, do 1 de outubro, de procedemento administrativo común das administracións públicas, neste caso os aspirantes deberán comunicalo mediante fax ao número: 981736319 ou ao correo electrónico: correo@camarinas. net, achegando copia da solicitude rexistrada.2.–Ás solicitudes de participación, que deberán presentarse no modelo que se achega ás presentes bases, se acompañara fotocopia compulsada ou orixinal da seguinte documentación: a) A Fotocopia do DNI. b) A Fotocopia do título mínimo requirido. c) Méritos alegados. –Para a valoración da fase de concurso, como requisito necesario, os aspirantes deberán achegar un índice que, resumindo a experiencia profesional e formación alegadas, na que se exprese de forma ordenada a puntuación total e as parciais de cada sección e apartado, sumando as que consten individualizadas para cada mérito, segundo os criterios destas Bases. O referido índice precederá ao conxunto de documentos xustificativos que resultan necesarios. d) O Celga 4 ou equivalente (de ser o caso). Os/as aspirantes que acrediten o coñecemento da lingua galega, mediante a súa presentación quedarán exentas da realización da proba de galego, e daráselles por superada coa cualificación de apto/a.3.–Os aspirantes quedan vinculados aos datos que fagan constar nas súas solicitudes, podendo demandar a súa modificación mediante escrito motivado, dentro do prazo establecido no punto 1 desta base para a presentación de solicitudes, transcorrido o cal non se admitirá ningunha petición desta natureza.4.–Os requisitos deberán de posuírse con referencia ao derradeiro día do prazo de presentación de solicitudes e gozar dos mesmos durante o proceso selectivo e especialmente, de ser o caso, no momento da contratación polo que calquera alteración deberá ser comunicada a esta Administración, en especial con ocasión da formalización do contrato de traballo. Quinta.–Admisión de aspirantes. Rematado o prazo de presentación de instancias, a Alcaldía ditará resolución, dentro dos cinco días hábiles seguintes, declarando aprobada a lista provisional de admitidos e excluídos, indicando os motivos da exclusión no caso de que os houbese. Esta resolución publicarase no taboleiro de anuncios do Concello, tamén se anunciará a título meramente informativo na sede electrónica do Concello de Camariñas (sinalándose nesta a data de publicación no taboleiro de anuncios). No caso de que as solicitudes non deran lugar á subsanación a resolución da Alcaldía aprobará xa a lista definitiva de aspirantes admitidos. Os aspirantes excluídos, así como os omitidos na relación de admitidos ou excluídos disporán dun prazo de 3 días hábiles, contados a partires do seguinte ao da publicación da resolución no taboleiro de anuncios do Concello, tamén se anunciará a título meramente informativo na sede electrónica do Concello de Camariñas (sinalándose nesta a data de publicación no taboleiro de anuncios), para subsanar os defectos que motivaran a súa exclusión ou a súa omisión das relacións de admitidos e excluídos. Os aspirantes que dentro do prazo sinalado non subsanasen a exclusión ou non alegasen á omisión, xustificando o seu dereito a seren incluídos na relación de admitidos, serán definitivamente excluídos do procedemento. Transcorrido o prazo sinalado no punto anterior, a Alcaldía ditará resolución na que se aprobará a lista definitiva de aspirantes admitidos e excluídos, así como a resolución das solicitudes de abstención ou recusación dos membros do tribunal e o lugar, data e hora do comezo do proceso de selección. Resolución que se publicará no taboleiro de anuncios do Concello, tamén se anunciará a título meramente informativo na sede electrónica do Concello de Camariñas (sinalándose nesta a data de publicación no taboleiro de anuncios). O feito de figurar na relación de admitidos non prexulga que se lles recoñece aos interesados a posesión dos requisitos esixidos no procedemento que se convoca mediante a correspondente resolución. Se nun momento posterior se desprende que non se posúen algún dos requisitos, os interesados decaerán en todos os dereitos. Sexta.–Tribunal cualificador.1.–Estará compostos polos seguintes membros, todos/as eles/as funcionarios/as públicos/as. Presidente (titular e suplente): un/ha funcionario/a de carreira pertencente á administración autonómica, provincial ou local de titulación igual ou superior á praza obxecto da convocatoria. Vogais: tres empregados/as públicos a designar pola Alcaldía (titulares e suplentes). Secretario/a: un empregado/a público a designar pola Alcaldía, que actuará con voz e sen voto (titular e suplente). A designación concreta dos membros do tribunal se efectuará e fará pública cando remate o prazo de presentación de instancias, coa publicación da listaxe de aspirantes.2.–Os membros do Tribunal estarán suxeitos aos supostos de abstención e recusación previstos nos artigos 23 e 24 da Lei 40/2015, do 1 de outubro, de réxime xurídico do sector público, non podendo ser nomeados membros, colaboradores ou asesores do tribunal os que realizasen tarefas de preparación de aspirantes para probas selectivas para acceso á función pública nos cinco anos derradeiros á publicación desta convocatoria.3.–O Tribunal non poderá constituírse nin actuar sen a asistencia de aló menos tres dos seus membros. En todo caso será precisa a asistencia do presidente e do secretario.4.–O Tribunal poderá dispor a incorporación de asesores especialistas para as probas que estime pertinentes, e estes limitaranse unicamente ó exercicio das súas especialidades técnicas en base exclusivamente ás cales colaborarán co órgano de selección.5.–O Tribunal cualificador queda autorizado para resolver as dúbidas que se presenten e toma-los acordos necesarios para a boa orde do proceso selectivo, en todo o non previsto nestas Bases. Sétima.–Proceso selectivo. A selección dos aspirantes efectuarase polo sistema de concurso-oposición de acordo co seguinte detalle: A fase de concurso non será eliminatoria e levarase a cabo despois da fase de oposición. O cadro de puntuacións é o seguinte: A fase de concurso, que non ten carácter eliminatorio, desenvolverase con carácter posterior á fase de oposición e as puntuacións outorgadas publicaranse no taboleiro de anuncios do Concello e na páxina web (www.camarinas.net). Ningún mérito poderá ser puntuado en máis dun apartado. Como xa se dixo a data, hora e lugar na que haberá de constituírse o tribunal, así como o día, hora e lugar para o comezo do primeiro exercicio das probas selectivas convocadas serán determinados pola Alcaldía mediante decreto, xuntamente coa lista definitiva de admitidos e excluídos, esta resolución publicarase no taboleiro de anuncios do Concello e tamén se anunciará a título meramente informativo na sede electrónica do Concello de Camariñas (sinalándose nesta a data de publicación no taboleiro de anuncios). Unha vez comezadas as probas selectivas os anuncios de celebración dos exercicios faranse públicos nos locais onde se celebren estes e no taboleiro de anuncios do Concello. Así mesmo, e sempre que sexa posible, poderase publicar, a título meramente informativo e complementario na sede electrónica do Concello. Cando o tribunal o considere conveniente, poderá acordar a celebración dos exercicios na mesma xornada, concedéndolles aos/ás opositores/as un descanso mínimo de trinta minutos entre a celebración de cada un deles. De non ser posible e/ou así acordalo o tribunal se celebrarán na xornada seguinte ou seguintes, deixando transcorrer neste caso un prazo/tempo mínimo de 24 horas entre cada exercicio. Os aspirantes deberán acudir ás probas na hora e data do respectivo chamamento, sen posibilidade de aprazamento calquera que fose a causa que lles impedira acudir, salvo casos de forza maior debidamente xustificados que serán libremente apreciados polo tribunal. Os aspirantes deben acreditar a súa personalidade coa exhibición do DNI, pasaporte ou carné de conducir. Será obrigatorio o uso de máscaras segundo o recollido na Orde SND/422/2020, do 19 de maio, pola que se regulan as condicións para o uso obrigatorio de máscara durante a situación de crise sanitaria ocasionada pola COVID-19. A actuación dos aspirantes no exercicio levarase a cabo por orde alfabética, empezando por aqueles que teñan como inicial do primeiro apelido a letra “T”, conforme ao sorteo que realizou a Consellería de Facenda para o ano 2022, (DOG n.º 24, de data 4 de febreiro de 2022). Concluído cada un dos exercicios da oposición, o tribunal fará pública a relación de aspirantes que os superasen, indicando a puntuación obtida. Os opositores non incluídos nesta relación terán a consideración de “non aptos”. A oposición constará de tres exercicios, eliminatorios cada un deles, de modo que non pasarán ao seguinte exercicio os aspirantes que non alcancen a puntuación mínima establecida para cada un deles. Oitava.–Fase de oposición e concurso.1.ª proba (de carácter eliminatorio). Consistirá en responder un cuestionario tipo test sobre o temario do Anexo I de corenta (40) preguntas, ás que se engadirán 3 preguntas de reserva, con tres respostas alternativas das que só unha delas será a correcta. As respostas en branco non puntuarán, cada resposta correcta obterá unha puntuación de 1 puntos e por cada 3 respostas incorrectas descontaranse 1 puntos. Terá unha duración máxima de corenta (40) minutos. A puntuación deste primeiro exercicio será de 1 a 40 puntos, e será necesario acadar un mínimo de 20 puntos para superalo. As persoas non aprobadas resultarán eliminadas.2.ª proba (de carácter eliminatorio). Superada a anterior, consistirá na realización de un ou varios supostos prácticos, relacionados coas funcións propias do posto de arquitecto municipal, e do programa que figura no Anexo I. B durante un prazo máximo de sesenta (90) minutos. A valoración será de 0 a 60, e precisarase obter un mínimo de trinta (30) puntos para aprobar. Rematado o exercicio o tribunal poderá solicitar a lectura do exercicio aos aspirantes, que deberán cinguirse á exposición escrita realizada, quedando o tribunal capacitado para realizar canta pregunta considere oportuna en relación ao exercicio desenvolto. Para o desenvolvemento desta proba os aspirantes poderán facer uso dos textos lexislativos dos que acudan provistos, excepto textos comentados, libros de formularios ou formatos dixitais. Este execicio poderá ser lido ou exposto publicamente se así o acorda o Tribunal, que poderá entrevistar aos aspirantes sobre as materias obxecto dos exercicios expostos e pedirlles explicacións complementarias ao respecto. Valorarase a capacidade de raciocinio, a sistemática na elaboración e formulación de conclusións e o recoñecemento e axeitada interpretación da normativa aplicable. Corresponde ao tribunal determinar o nivel de coñecementos básico para acadar a puntuación mínima. As puntuacións publicaranse, en todo caso, no taboleiro de anuncios do Concello e na páxina web municipal.3.ª proba. Coñecemento do idioma galego. A proba consistirá nunha tradución en ambos os dous sentidos. Cualificación de apto/non apto. Quedará exceptuado/a desta proba quen acredite estar en posesión do CELGA 4. Ao obxecto desta proba incorporarase o persoal especializado que considerar o tribunal.4.ª. Avaliación de méritos. A) Experiencia profesional ata un máximo de 30 puntos. a) Servizos prestados en calquera das entidades que forman parte da Administración Local, de acordo coa Lei 7/1985, do 2 de abril, reguladora das Bases de Réxime Local. Se valorarán os servizos prestados como funcionario de carreira, funcionario interino ou contratado laboral en posto de arquitecto, con funcións similares as da praza obxecto da convocatoria, a razón de 0,30 puntos por mes completo traballado a xornada completa, con un máximo de 30 puntos. Para acreditar este mérito deberá presentarse certificado emitido polo órgano competente da correspondente Administración no que se indique o posto ocupado, o tempo durante o que prestara eses servizos e a xornada. O tribunal poderá admitir outro tipo de acreditación, si a considera suficiente. No caso de que os servizos non foran prestados a xornada completa (37,5 horas semanais), la puntuación se aplicará proporcionalmente a la duración da xornada. Se non consta a duración da xornada, non se poderá valorar este mérito. Non se computaran servizos prestados por tempo inferior a un mes e os meses consideraranse de 30 días naturais. Asemade non se computarán os servizos prestados simultaneamente con outros igualmente alegados e a puntuación reducirase proporcionalmente polos prestados a tempo parcial(considerando 37,5 horas á semana). B) FORMACIÓN COMPLEMENTARIA ata un máximo de 10 puntos. B.1) Estudios universitarios oficiais, que non se correspondan coa titulación esixida para entrar no proceso de selección, isto é Arquitectura Superior, a puntuación que corresponde neste apartado será, por titulacións distintas a mencionada: – Master universitario relacionado co posto de traballo: ata 1 punto maximo, valoranse a 0,05 puntos por hora, se non hai horas no diploma o titula acreditativo, cada crédito equivale a 10 horas. – Postgrao universitario relacionado co posto de traballo: ata 1 punto maximo, valoranse a 0,05 puntos por hora, se non hai horas no diploma o titula acreditativo, cada crédito equivale a 10 horas. B.2) Cursos de formación nos últimos 10 anos directamente relacionados co posto de traballo de arquitecto na Administración Local, ata un máximo de 2 puntos: Cursos de 21 a 50 horas: 0.10 puntos/curso. Cursos de 51 a 100 horas: 0.20 puntos/curso. Cursos de máis de 100 horas: 0.30 puntos/curso. A acreditación destes apartados realizarase mediante certificados ou diplomas expedidos polos organismos oficiais das administracións públicas ou incluídas nos plans de formación destas. Os cursos, certificados ou diplomas nos que non conste o número de horas lectivas non se valorarán. Aos efectos de determinar a relación do curso e /ou xornada co posto de traballo se atendera ao seu contido/ programa. PUNTUACIÓN FINAL E DESEMPATE A puntuación final de cada aspirante estará determinada pola suma da puntuación dos exercicios. No suposto de empate a puntos entre dous ou máis candidatos/as o mesmo resolverase cos seguintes criterios: o que maior puntuación houbera obtido no segundo exercicio e no no caso de persistir o empate, a maior puntuación obtida no primeiro exercicio. Novena.–Lista de aprobados e proposta do Tribunal. Unha vez rematada a cualificación dos/as aspirantes, o tribunal publicará a listaxe de persoas aprobadas por orde de puntuación, de maior a menor, e elevará a devandita relación á Alcaldía para os efectos de tramitación de nomeamentos. Mediante Resolución da Alcaldía constituirase a bolsa de emprego e será publicada no BOP. Esta bolsa de emprego terá unha validez de dous anos, contados a partir do día seguinte ao da súa publicación no Boletín Oficial da Provincia. Cando se produza algunha das circunstancias que recolle o artigo 10.1 do TREBEP, procederase ao chamamento e, no seu caso, contratación de persoas que configuran a bolsa coas características e circunstancias que se determinen mediante Resolución da Alcaldía. O chamamento realizarase mediante correo electrónico e/ou SMS ao número de teléfono móbil indicado nos datos de contacto do/a aspirante. Tamén se publicará no taboleiro de anuncios e na web do Concello, de todo isto deberá deixarse constancia mediante dilixencia no expediente polo persoal municipal que realice o chamamento. Décima.–Bolsa de emprego: constitución e funcionamento. O orde dos/as aspirantes da bolsa establecerá de maior a menor puntuación obtida. Cando se produza unha circunstancia das citadas na Base 1ª, acudirase a lista, respectando o orde de prelación da bolsa. Cando as persoas incluídas na bolsa de traballo cambien calquera dos seus datos persoais, domicilio ou teléfono e especialmente os de localización, estarán obrigadas a comunicalo ao Departamento de Persoal a través dos cauces do artigo 16.4 da Lei 39/2015 do 1 de outubro, do Procedemento administrativo Común das Administracións Públicas, sendo da súa total responsabilidade a actualización dos mesmos e as consecuencias que poidan derivarse da súa non comunicación. Con anterioridade ao nomeamento do funcionario/a interino/a o/a aspirante proposto/a deberá no prazo de cinco días naturais, contados a partir da publicación/chamamento, presentar, os documentos seguintes: 1. Fotocopia compulsada do seu documento nacional de identidade.2. Copia autenticada ou fotocopia compulsada do título ou, no seu caso, diploma sobre a base do cal se procedeu á admisión, ou ben xustificante de ter cumprido todos os requisitos para a expedición deste. Se estes documentos estivesen expedidos despois da data de terminación do prazo de presentación de instancias, deberá xustificarse a data en que finalizaron os correspondentes estudos.3. Certificado acreditativo de posuír a capacidade funcional para o desempeño das tarefas habituais da praza á que se aspira. No suposto de persoas discapacitadas, observarase tamén o que establece o apartado d) da base segunda da presente convocatoria.4. Declaración xurada de non ter sido separado/a, mediante expediente disciplinario do servizo do Estado ás Comunidades Autónomas ou ás entidades locais, nin estar inhabilitado/a para o exercicio de funcións públicas por sentenza firme.5. Fotocopia da cartilla da Seguridade Social (no caso de estar dado de alta). 6. Declaración xurada de non vir desempeñando posto algún ou actividade no sector público ou actividade privada que requira recoñecemento de compatibilidade. A este respecto estarase ao disposto pola Lei 53/1984 do 26 de decembro, de Incompatibilidades do persoal ao servizo das Administracións Públicas, así como o seu regulamento de desenrolo, aprobado polo Decreto 598/1985 de 30 de abril. Se no prazo indicado, o/a solicitada non presenta a documentación requirida, entenderase que renuncia á contratación ou nomeamento, e será excluído/a de a Bolsa de Emprego. Con todo, serán causas xustificativas para non ser excluídos da Bolsa e conservar a orde que ocupase na mesma para efectos de futuras contratacións, as seguintes: a) Estar a traballar para calquera Organismo público ou empresa privada. b) Estar en situación de Incapacidade Temporal, enfermidade xustificada medicamente ou durante as 16 semanas seguintes ao parto. De igual modo, será causa xustificativa a enfermidade moi grave do cónxuxe ou familiar ata 2.º grao de consanguinidad, acreditada por certificado médico e libro de familia. c) Deber inescusable de carácter público ou privado. d) Causa de forza maior apreciada con tal carácter pola Administración. Nestes casos, o solicitado/a dispoñerá dun prazo de 10 días hábiles para xustificar documentalmente algunha das citadas circunstancias, e manterá o seu posto na bolsa de emprego, quedando en situación de suspensión na mesma, non recibindo máis chamamentos ata que comunique por escrito a finalización da situación debidamente xustificada que deu lugar ao rexeitamento do chamamento. Se no citado prazo non achegase a documentación acreditativa, entenderase que renuncia á contratación ou nomeamento, e será excluído/a automaticamente da bolsa de emprego. Outros supostos de exclusión automática da bolsa de emprego serán: a) Falsidade na documentación achegada, apreciada en calquera momento pola Administración. b) A solicitude de baixa voluntaria da bolsa de emprego por parte do traballador. c) Separación do servizo. d) Renunciar á condición de funcionario. Décimo primeira As presentes bases e convocatoria poderán ser impugnadas de conformidade co establecido na Lei 39/2015, do 1 de outubro, do Procedemento Administrativo Común das Administracións Públicas. Contra a convocatoria e as súas bases, que esgotan a vía administrativa, poderase interpor polo interesados recurso de reposición no prazo dun mes ante a Alcaldía, previo ao contencioso-administrativo no prazo de dous meses ante o Xulgado do Contencioso-Administrativo de Coruña. No non previsto nas bases, será de aplicación o texto refundido da Lei do Estatuto Básico do Empregado Público aprobado polo Real Decreto Lexislativo 5/2015, do 30 de outubro; o Regulamento Xeral de Ingreso do Persoal ao Servizo da Administración Xeral do Estado e de Provisión de Postos de Traballo e Promoción Profesional dos Funcionarios Civís da Administración Xeral do Estado aprobado polo Real Decreto 364/1995, do 10 de marzo; o Real Decreto 896/1991, do 7 de xuño, polo que se establecen as regras básicas e os programas mínimos a que debe axustarse o procedemento de selección dos funcionarios de Administración Local; o Texto Refundido das disposicións legais vixentes en materia de Réxime Local aprobado polo Real Decreto Lexislativo 781/1986, do 18 de abril, e a Lei 7/1985, do 2 de abril, Reguladora das Bases do Réxime Local. Durante os dous días hábiles seguintes á exposición pública das puntuacións da cada proba ou exercicio, poderán presentarse alegacións, suxerencias, reclamacións ou petición de revisión por escrito sobre a puntuación outorgada polo Tribunal e será éste o que decidirá sobre éstas na seguinte sesión, ou en sesión constituída ao efecto, e consignarao na corresponde acta. ANEXO I A) TEMAS XERAIS Tema 1.–A Constitución Española de 1978. Principios xerais e estrutura. Dereitos fundamentais e liberdades públicas. Tema 2.–O Estatuto de Autonomía de Galicia. As institucións da Comunidade Autónoma. O Parlamento. O Consello da Xunta. O presidente. Tema 3.–A Lei: concepto e clases. Disposicións normativas con forza de lei. O Regulamento: concepto. Clasificación dos regulamentos. Tema 4.–O acto administrativo: concepto e clases. Elementos do acto. A eficacia dos actos administrativos. Nulidade e anulabilidade. Tema 5.–O procedemento administrativo: iniciación, ordenación, instrución e terminación. Tema 6.–Finalización do procedemento: a obriga de resolver. O silencio administrativo. Os recursos administrativos. Conceptos e clases, requisitos xerais. Os recursos ordinarios. Tema 7.–A responsabilidade patrimonial da administración pública. Os procedementos das administracións públicas en materia de responsabilidade patrimonial: procedemento xeral e procedemento abreviado. Tema 8.–O municipio. Elementos. Territorio e poboación. Tema 9.–A organización municipal. Funcionamento dos órganos colexiados locais. Competencias municipais. Tema 10.–O real decreto lexislativo 5/2015, do 30 de outubro, polo que se aproba o texto refundido da lei do estatuto básico do empregado público. clases de funcionarios. situacións administrativas. Réxime disciplinario. Tema 11.–Dereitos e deberes do funcionariado local. Código de conduta dos empregados públicos. Réxime de incompatibilidades. Tema 12.–A Lei 9/2017 de Contratos do Sector Público: a contratación administrativa. Clases de contratos. Elementos dos contratos. Os suxeitos. Obxecto e causa dos contratos públicos. A forma de contratación administrativa e os sistemas de selección do contratista. A formalización dos contratos. Os contratos menores. Tema 13.–Execución e modificación dos contratos administrativos. Prerrogativas da Administración. Extinción. Tema 14.–A cesión dos contratos e a subcontratación. Tema 15.–Execución de obras pola propia Administración. Tema 16.–Prevención de Riscos Laborais. Lexislación básica. Tema 17.–Delitos relativos á ordenación do territorio e o urbanismo, a protección do patrimonio histórico e o medio ambiente. Protección penal da flora e da fauna. Tema 18.–Facendas locais: A Lei reguladora das Facendas Locais. Os recursos das Facendas Locais. Taxas e prezos públicos. Tema 19.–O Orzamento xeral das Entidades Locais. Elaboración e aprobación. Referencia ás Bases de execución do orzamento. Tema 20. Os bens das Entidades Locais. Dominio público e bens patrimoniais. B) TEMAS ESPECÍFICOS Tema 1.–Evolución histórica do Dereito Urbanístico español. As sentenzas STC 61/1997, STC 164/2001, STC 141/2014 e STC 143/2017 do Tribunal Constitucional. Tema 2.–Real Decreto Lexislativo 7/2015, do 30 de outubro, polo que se aproba o texto refundido da Lei do Solo e Rehabilitación Urbana. Tema 3.–A avaliación ambiental estratéxica e avaliación de impacto ou incidencia ambiental. Lei 21/2013 de avaliación ambiental. Lei 1/1995 de protección ambiental de Galicia. Tema 4.–Costas e portos: lexislación estatal e autonómica. O dominio público marítimo terrestre e a súa protección. Planificación urbanística da franxa litoral e dos portos. Distribución de competencias entre as administracións estatal, autonómica e local. Tema 5.–Normativa urbanística aplicable na Comunidade de Galicia: Lei 2/2016, do 10 de Febreiro, do Solo de Galicia. O Regulamento da Lei do Solo de Galicia aprobado por Decreto 143/2016, do 22 de setembro. Tema 6.–Normativa galega de protección da paisaxe. Estratexia Galega da Paisaxe. Catálogos da Paisaxe. Tema 7.–Directrices de Ordenación do Territorio. Tema 8.–Plan de ordenación do Litoral. Tema 9.–Planeamento urbanístico municipal. Determinacións legais e regulamentarias. Ordenanzas Municipais. Determinación sobre redes públicas. Tema 10.–Réxime urbanístico do solo. Clasificación do Solo. Dereitos e deberes. Tema 11.–Decreto 83/2018, do 26 de xullo, polo que se aproba o Plan básico autonómico de Galicia; complementado por Resolución da CMAOT do 06.08.2018. (PBA/2018), e os plans básicos municipais. Tema 12.–Planeamento de desenvolvemento dos plans xerais. Os Plans parciais: Disposicións xerais. Obxecto. Determinacións e documentación. Plans especiais: Finalidades e clases. Tema 13.–Delimitacións do solo de núcleo rural. Estudos de detalle. Catálogo de bens e espazos protexidos. Tema 14.–Os Plans xerais de ordenación municipal. Formulación e contido. Determinacións. Documentación. Procedemento para a súa aprobación Tema 15.–Vixencia, modificación e revisións dos plans. Tema 16.–Execución dos plans. Requisitos previos á actuación. Ámbito de actuación. Tema 17.–Delimitación de polígonos de execución. Sistemas de actuación. Principios xerais da execución dos plans. Substitución do sistema. Tema 18.–Distribución equitativa de beneficios e cargas. Áreas de repartición. Aproveitamento tipo. Tema 19.–O sistema de compensación. Execución directa polos propietarios. Disposicións xerais. Xuntas de compensación. Estatutos e bases. Proxecto de compensación. Execución de obras e cesións. Tema 20.–O sistema de cooperación. Proxecto de reparcelación. Criterios e procedemento. Tema 21.–Sistema de expropiación. Disposicións xerais. Procedemento do sistema de expropiación. Pago do prezo xusto Toma de posesión. Tema 22.–O sistema de execución forzosa. Características do sistema. Contido e efectos. Tema 23.–Réxime de valoración do Solo. Criterios xerais de valoracións do solo e demais dereitos. Tema 24.–Intervención en actos de uso do Solo, edificación e construción. Cualificacións urbanísticas. Tema 25.–A intervención na edificación e no uso do solo. As licenzas: actos suxeitos a licenza, actos promovidos polas administracións públicas. As comunicacións previas: actos suxeitos a comunicacións previas. Tema 26.–Contido do proxecto técnico de obra, contido da licenza, licenza de primeira ocupación, silencio administrativo na concesión de licenzas. Os informes sectoriais. Tema 27.–Inspección urbanística. Ordes de execución, en especial as relativas á conservación e rehabilitación. Tema 28.–Protección da legalidade urbanística. Supostos legais e medidas de protección. Tema 29.–A declaración legal de ruína. Ruína legal e ruína física. Intervención do arquitecto nos expedientes de ruína. Informes e ditames. Tema 30.–Instrumentos de incidencia no mercado inmobiliario. Patrimonio público do Solo. Dereito de tenteo e de retracto. Tema 31.–Infraccións urbanísticas. Tipos. Sancións. Prescricións. Tema 32.–Normativa urbanística do Concello de Camariñas. Tema 33.–Ordenanzas e instrucións municipais en materia de urbanismo do Concello de Camariñas. Tema 34.–Infraestruturas xerais viarias, redes arteriais e urbanas. Lei de Estradas da Comunidade de Galicia. Tema 35.–Lexislación sobre Augas e Regulamentos de desenvolvemento. Tema 36.–Código Técnico da Edificación: Obxecto. Ámbito de aplicación. Condicións Xerais para o cumprimento do CTE. Esixencias básicas. Condicións do proxecto. Contido do proxecto. Tema 37.–Obtención de terreos de sistemas xerais e locais. Tema 38.–Lei 9/2013, do 19 de decembro, do emprendemento e da competitividade económica de Galicia. Tema 39.–Normativa vixente en materia de accesibilidade. Tema 40.–Disposicións mínimas de seguridade e saúde nas obras de construción. Disposicións xerais. Disposicións específicas de seguridade e saúde durante as fases do proxecto e execución das obras. Avaliación e prevención de riscos en obras e actividades que non requiran proxecto. Tema 41.–Lei 8/2012, do 29 de xuño, de vivenda de Galicia. Tema 42.–A normativa de habitabilidade. Decreto 29/2010, do 4 de marzo, polo que se aproban as normas de habitabilidade de vivendas de Galicia. Tema 43.–Lexislación sobre Patrimonio Cultural de Galicia. Tema 44.–Decreto 106/2015, do 9 de xullo, sobre contaminación acústica en Galicia. Tema 45.–Lei 1/2019 do 22 abril, de rehabilitación e de rexeneración e renovación urbanas de Galicia. Tema 46.–A Lei 38/1999 de Ordenación da Edificación. Ámbito de aplicación e requisitos da edificación. Tema 47.–O proceso edificatorio na Lei 38/1999 de Ordenación da Edificación. Tema 48.–Valoracións urbanísticas e expropiatorias. Regulación contida no texto refundido da Lei do solo e no Regulamento de valoracións. Tema 50.–Espazos naturais: lexislación estatal e autonómica. Espazos naturais de interese comunitario. Usos permitidos e prohibidos nas zonas de especial conservación. Significado das actividades vinculadas aos usos tradicionais. ANEXO II CONVOCATORIA PARA A FORMACIÓN DUNHA BOLSA DE EMPREGO PARA A PROVISIÓN, MEDIANTE FUNCIONARIO/A INTERINO/A, DA PRAZA DE ARQUITECTO/A DO CONCELLO DE CAMARIÑAS PARA FUTUROS NOMBRAMENTOS DATOS PERSOAIS DO SOLICITANTE DATA E SINATURA DO SOLICITANTE En Camariñas, a ____ de ___________ de 2022. SRA. ALCALDESA DO CONCELLO DE CAMARIÑAS”. Camariñas, 24 de marzo de 2022. A ALCALDESA Asdo.: Sandra Insua Rial